

****

**ΕΝΗΜΕΡΩΤΙΚΟ ΣΗΜΕΙΩΜΑ**



Αγαπητοί γονείς,

Σας καλωσορίζουμε στους Παιδικούς και Βρεφονηπιακούς Σταθμούς Δήμου Αγίου Δημητρίου και ευχόμαστε σε όλους καλή σχολική χρονιά, γεμάτη υγεία, χαρά και δημιουργικότητα!

* Οι Παιδικοί και Βρεφονηπιακοί Σταθμοί του Δήμου Αγίου Δημητρίου είναι χώροι αγωγής και φροντίδας μικρών παιδιών και η λειτουργία τους στηρίζεται στις σύγχρονες παιδαγωγικές απόψεις, που υπαγορεύονται από τις επιστήμες της αγωγής.
* Όραμα μας είναι η δημιουργία ενός παιδαγωγικού πλαισίου, που βοηθά όλα τα παιδιά να αναπτυχθούν ολόπλευρα, σωματικά, νοητικά, συναισθηματικά και κοινωνικά, με την παροχή ίσων ευκαιριών και την εφαρμογή καινοτόμων παιδαγωγικών προγραμμάτων.
* Τα παιδιά των παιδικών σταθμών αξιολογούνται αναπτυξιακά- εξελικτικά από ειδικούς παιδαγωγούς σε συνεργασία τόσο με τον παιδίατρο όσο και με το παιδαγωγικό προσωπικό.
* Με την ευκαιρία της έναρξης της νέας σχολικής χρονιάς και για την καλύτερη λειτουργία των παιδικών σταθμών θα θέλαμε να σας γνωρίσουμε τα βασικά στοιχεία που αφορούν στη λειτουργία των Παιδικών/Βρεφονηπιακών Σταθμών του Δήμου Αγίου Δημητρίου, που βασίζονται στον Πρότυπο και στον Εσωτερικό Κανονισμό Λειτουργίας.

# ΛΕΙΤΟΥΡΓΙΑ

* + Η λειτουργία των Παιδικών/Βρεφονηπιακών Σταθμών αρχίζει την 1η Σεπτεμβρίου και λήγει την 31η Ιουλίου, επί πέντε ημέρες, Δευτέρα έως Παρασκευή. Διακόπτουν τη λειτουργία τους από 23/12 έως και 06/01, από τη Μεγάλη Πέμπτη έως την Κυριακή του Θωμά, καθώς και τις επίσημες αργίες των Δημοσίων Υπηρεσιών και κατά τον εορτασμό του Πολιούχου της Ενορίας.
  + Οι Παιδικοί/Βρεφονηπιακοί Σταθμοί λειτουργούν καθημερινά από τις 7:00 π.μ. έως τις 16:00 μ.μ. Η προσέλευση των παιδιών αρχίζει στις 7:00 π.μ. και λήγει στις 9:00 π.μ. Σε περίπτωση αργοπορίας, λόγω έκτακτης ανάγκης, παρακαλούμε να ενημερώνετε τηλεφωνικά. Η ώρα αποχώρησης για τα παιδιά που δεν κοιμούνται είναι 12:30-2:30 μ.μ. και για τα παιδιά που κοιμούνται από τις 15:00 - 16:00 μ.μ.



**ΗΜΕΡΗΣΙΟ ΠΡΟΓΡΑΜΜΑ**

Το ημερήσιο πρόγραμμα είναι ευέλικτο και προσαρμόζεται στις ιδιαιτερότητες της κάθε ηλικιακής ομάδας. Ωστόσο, τηρούνται αυστηρά ορισμένα χρονικά σημεία αυτού, όπως η προσέλευση και αποχώρηση των παιδιών , ώρες φαγητού και ανάπαυσης.

***7:00 - 9:00:*** Προσέλευση νηπίων . Αυθόρμητες δραστηριότητες στις παιδαγωγικές γωνιές.

***9:00 - 9:30:*** Πρωϊνό. Ατομική υγιεινή πριν και μετά το πρωϊνό.

***9:30 -12:00:*** Ανάπτυξη διαθεματικών δραστηριοτήτων.

***12:00 -12:30****:*Μεσημεριανό φαγητό. Ατομική υγιεινή πριν και μετά το φαγητό.

**12:30 -14:30**: Σταδιακή αποχώρηση των παιδιών που δεν κοιμούνται. Ήσυχες δραστηριότητες ακρόαση μουσικής, αφήγηση παραμυθιού, μυθοπλασία, τραγούδι, διάβασμα βιβλίου. Δραστηριότητες στις γωνιές γνώσεων - πληροφόρησης. Παιχνίδια με το λόγο.

***13:00 -15.00:*** Μεσημβρινή Ανάπαυση

***15:00 -16:00****:* Ελεύθερη απασχόληση. Αποχώρηση

# ΑΣΦΑΛΕΙΑ

Για την καλύτερη λειτουργία, την αυτοεξυπηρέτηση και την ασφάλεια των παιδιών:

* + Οι γονείς παραδίδουν και παραλαμβάνουν τα παιδιά από τις παιδαγωγούς.
  + Για την προσέλευση και την αποχώρηση των παιδιών υπεύθυνοι είναι οι γονείς.
  + Κατά την αποχώρηση τα παιδιά θα παραδίδονται μόνο στα άτομα που έχουν οριστεί με υπεύθυνη δήλωση από τους γονείς στην αρχή της σχολικής χρονιάς. Αν κάποιο άλλο πρόσωπο πρόκειται να το παραλάβει, παρακαλούνται οι γονείς να ενημερώνουν τηλεφωνικά (τα άτομα που παραλαμβάνουν εκτάκτως τα παιδιά επιδεικνύοντας την αστυνομική τους ταυτότητα).

# 

# 

# C:\Users\User\AppData\Local\Temp\7zOC81CDB75\9uzs_377p_210415.jpg

# Cartoon Happy Children White Background Holding: стоковая векторная графика (без лицензионных платежей), 1513047575 | Shutterstock

# 


# 

# ΠΑΙΔΑΓΩΓΙΚΟ ΠΡΟΓΡΑΜΜΑ

# 

# Το παιδαγωγικό πρόγραμμα βρεφών και νηπίων οργανώνεται με γνώμονα τις αναπτυξιακές ανάγκες των παιδιών και εκπονείται ανάλογα με τα ειδικά χαρακτηριστική της ομάδας.

* + Βάση του προγράμματος είναι η κοινωνικοποίηση και η ομαλή συναναστροφή των παιδιών μεταξύ τους καθώς και η εμπέδωση κλίματος αποδοχής, ισονομίας, ελευθερίας και ασφάλειας μέσα από παιγνιώδεις δράσεις.
* Το ημερήσιο παιδαγωγικό πρόγραμμα είναι ευέλικτο και προσαρμόζεται στις αλλαγές των εποχών, τις καιρικές συνθήκες, σε βιωματικά περιστατικά, και στην δυναμική της ομάδας. Ωστόσο, το ωρολόγιο πρόγραμμα πρέπει να τηρείται προκειμένου να εξασφαλίζεται η εύρυθμη λειτουργία των Σταθμών και να δημιουργείται το αίσθημα της ασφάλειας και της χρονικής διαδοχής στα φιλοξενούμενα παιδιά.
  + Το ημερήσιο πρόγραμμα, σε συνδυασμό με τον παιδαγωγικό του χαρακτήρα, εξασφαλίζει την αρμονική σωματική, ψυχική, συναισθηματική και πνευματική ανάπτυξη των παιδιών.
  + Στα πλαίσια του προγράμματος, τα παιδιά προσεγγίζονται έχοντας ως μέσο την παιγνιώδη παιδαγωγική πρακτική, τον διάλογο και την διάθεση επεξήγησης, με στοργή, υπομονή, γνώση και αγάπη.



# ΠΡΟΣΑΡΜΟΓΗ

* + Είναι σημαντικό να γνωρίζετε πως όταν ένα παιδί έρχεται για πρώτη φορά (ή ύστερα από μεγάλο χρονικό διάστημα απουσίας) στον Παιδικό/Βρεφονηπιακό Σταθμό, πρέπει να εντάσσεται ομαλά στο νέο περιβάλλον. Η προσαρμογή στον χώρο θα πρέπει να χαρακτηρίζεται από ευελιξία, σεβασμό στην ιδιαιτερότητα του κάθε παιδιού και συνεργασία του παιδαγωγικού προσωπικού και της οικογένειας
  + Ασφάλεια και εμπιστοσύνη είναι δύο λέξεις κλειδιά που επιτρέπουν στο κάθε παιδί να αναπτυχθεί, να ανακαλύψει τον κόσμο και να εκφράσει τη μοναδική του προσωπικότητα.
  + Το μήνα Σεπτέμβριο κάθε έτους ξεκινά η λειτουργία των Σταθμών με την προσαρμογή των παιδιών. Ο παιδικός σταθμός είναι το πρώτο βήμα του παιδιού στον κόσμο και για το λόγο αυτό πρέπει να γίνει με χαρά, με τον χρόνο και το ρυθμό που το κάθε παιδί έχει ανάγκη. Η προσαρμογή είναι η εναρκτήρια παιδαγωγική δραστηριότητα και η επιτυχία της καθορίζει σε μεγάλο βαθμό την επιτυχή ένταξη των παιδιών στη ζωή του Παιδικού/Βρεφονηπιακού Σταθμού.
  + Κύριο μέλημά μας αποτελεί η συναισθηματική ασφάλεια των παιδιών . Για να μπορεί ένα παιδί να μαθαίνει παίζοντας, να δημιουργεί, να εκφράζεται, να επιλέγει και να αναπτύσσεται, χρειάζεται να νιώσει εμπιστοσύνη.
  + Ο ρόλος του γονέα είναι να διευκολύνει με την παρουσία του την προσαρμογή, να δημιουργήσει την γέφυρα μεταξύ παιδιού και παιδικού σταθμού. Είναι απαραίτητο να νιώσει και να δείξει ο ίδιος εμπιστοσύνη
  + Τα βρέφη και τα νήπια προσέρχονται για ολιγόωρη παραμονή, παρουσία γονέα, στο Σταθμό με σταδιακή κλιμάκωση των ωρών παραμονής τους, ανάλογα με τον ατομικό τους ρυθμό.
  + Βασικός στόχος είναι η αβίαστη προσαρμογή των παιδιών ώστε περίπου στο τέλος της δεύτερης εβδομάδας προσέλευσης τους, να μπορούν να παραμένουν στον σταθμό περισσότερες ώρες

# C:\Users\User\AppData\Local\Temp\7zOC81CDB75\9uzs_377p_210415.jpg

# 

# ΔΙΑΤΡΟΦΗ

Στα βρέφη και τα νήπια κάθε Παιδικού/Βρεφονηπιακού παρέχεται η απαραίτητη ποιοτικά και ποσοτικά διατροφή (πρωινό, δεκατιανό και μεσημβρινό γεύμα). Στα παιδιά που παραμένουν για μεσημβρινή ανάπαυση παρέχεται και απογευματινό.

Το διαιτολόγιο των παιδιών στηρίζεται στη μεσογειακή διατροφή και καθορίζεται σύμφωνα με τις σύγχρονες παιδιατρικές επιταγές και την ισχύουσα νομοθεσία για την υγιεινή διατροφή των παιδιών ενώ ελέγχεται και επικυρώνεται από τον Παιδίατρο των Παιδικών/Βρεφονηπιακών Σταθμών μας, φροντίζοντας ώστε τα παιδικά γεύματα να καλύπτουν ποσοτικά και ποιοτικά τις ανάγκες της ευαίσθητης αυτής ομάδας

Το εβδομαδιαίο πρόγραμμα διατροφής αναρτάται σε εμφανές σημείο του Σταθμού για άμεση ενημέρωση των γονέων.

# ΙΑΤΡΙΚΗ ΠΑΡΑΚΟΛΟΥΘΗΣΗ

* + Η παρακολούθηση της υγείας των παιδιών κατά τη διάρκεια παραμονής τους στο σταθμό, αποτελεί υποχρέωση του φορέα στον οποίο ανήκει ο σταθμός και ενεργείται από παιδίατρο, ο οποίος επισκέπτεται το σταθμό σε τακτά χρονικά διαστήματα σύμφωνα με τις διατάξεις του κανονισμού λειτουργίας.
  + Ενημερώνετε για τυχόν αλλεργίες και ασθένειες των παιδιών.
  + Σε περίπτωση λοιμώδους νοσήματος οι γονείς υποχρεούνται να ειδοποιήσουν αμέσως το σταθμό. Η επιστροφή του παιδιού στο σταθμό θα πρέπει υποχρεωτικά να συνοδεύεται από ιατρική βεβαίωση για τη νόσο από την οποία έπασχε το παιδί, αλλά και για την αποθεραπεία του.
  + Παιδιά άρρωστα παραμένουν στο σπίτι μέχρι πλήρους θεραπείας, τόσο για τη δική τους ασφάλεια, άσο και αυτή των άλλων παιδιών. Σε περίπτωση μεταδοτικής ασθένειας υποχρεούστε να ενημερώνετε άμεσα. Κατά την επάνοδό τους στο Σταθμό να προσκομίζουν βεβαίωση Παιδιάτρου ότι η νόσος δεν μεταδίδεται.
  + Ενημερώνετε, εάν δοθεί αντιπυρετικό ή κάποιο άλλο φάρμακο στο σπίτι, πριν από την προσέλευση του παιδιού στου Παιδικό σταθμό.
  + Κανένα φάρμακο δεν γίνεται δεκτό στο σταθμό. Απαγορεύεται η χορήγηση φαρμάκων από την παιδαγωγό, γι’ αυτό σε περίπτωση που το παιδί χρειαστεί αντιβίωση ενώ έρχεται στο σταθμό, ρυθμίστε την, στις ώρες που το παιδί θα βρίσκεται στο σπίτι.
  + Ελέγχετε καθημερινά τα κεφαλάκια .των παιδιών σας για τυχόν εμφάνιση ψειρών ή κόνιδας. Σε κάθε περίπτωση, συμβουλευτείτε τον Παιδίατρό σας για την ενδεδειγμένη θεραπεία και το παιδί να παραμείνει οπωσδήποτε στο σπίτι για δύο εικοσιτετράωρα, προκειμένου προστατευθούν τα άλλα παιδιά και να περιορισθεί η εξάπλωση του παρασίτου. Παρόλο που το φαινόμενο δεν είναι ίωση, πρέπει να αντιμετωπιστεί σαν ίωση λόγω της εύκολης μετάδοσης και δύσκολης θεραπείας που απαιτείται για την εξάλειψή του.
  + Στην πρόληψη για την μετάδοση των ιώσεων πρωταρχικό ρόλο παίζει η σχολαστική καθαριότητα, το συχνό μπάνιο και λούσιμο αλλά και τα καθαρά ρούχα.

# C:\Users\User\AppData\Local\Temp\7zOC81CDB75\9uzs_377p_210415.jpg

# Cartoon Happy Children White Background Holding: стоковая векторная графика (без лицензионных платежей), 1513047575 | Shutterstock

# ΕΙΔΙΚΕΣ ΕΠΙΣΗΜΑΝΣΕΙΣ

* + Για την καλύτερη εξυπηρέτηση των παιδιών σας αλλά και των παιδαγωγών, αποφεύγετε να φοράτε στα παιδιά ζώνες στα παντελόνια και κορδόνια στα παπούτσια καθώς δυσκολεύουν το παιδί στο θέμα της αυτοεξυπηρέτησης. Πιστεύουμε ότι το πλέον ενδεδειγμένο και εξυπηρετικό είδος ένδυσης είναι η φόρμα με λάστιχο στη μέση και παπούτσια με αυτοκόλλητο (velcro).
  + Στις ζακέτες, τα μπουφάν και τα καπέλα να υπάρχει το όνομά τους ή κάτι χαρακτηριστικό για να μπορούν και τα παιδιά και οι γονείς να τα αναγνωρίζουν με ευκολία.
  + Να υπάρχουν θηλάκια στα πανωφόρια για να μπορούν τα παιδιά μόνα τους να τα κρεμούν.
  + Τα παιδιά δεν επιτρέπεται να φορούν κανένα κόσμημα γιατί υπάρχει κίνδυνος ατυχήματος ή απώλειας για την οποία καμία ευθύνη δεν φέρει ο Παιδικός/Βρεφονηπιακός σταθμός.
  + Κατά την προσέλευσή τους τα παιδιά προτείνεται να μην έχουν μαζί τους παιχνίδια ή μικροαντικείμενα που είναι για προσωπική και όχι ομαδική χρήση, με εξαίρεση την περίοδο της προσαρμογής τους.
  + Στις ονομαστικές εορτές των παιδιών καθώς και στον εορτασμό των γενεθλίων τους, εάν επιθυμούν οι γονείς να προσφέρουν κεράσματα, αυτά θα είναι συσκευασμένα (όχι τούρτες), με σκοπό να καταναλωθούν με ευθύνη των γονέων και θα δίνονται στο παιδί κατά την αποχώρησή του από τον Παιδικό/Βρεφονηπιακό Σταθμό.
  + Οι γονείς πρέπει να ενημερώνονται τακτικά από τις παιδαγωγούς για την εξέλιξη και συμπεριφορά του παιδιού τους και να συζητούν μαζί τους τυχόν προβλήματα που προκύπτουν.
  + Θα πρέπει υπάρχει στην τσάντα τους, πάντα, μια αλλαξιά ρούχα.
  + **Να γίνεται καθημερινός έλεγχος στις τσαντούλες των παιδιών, ώστε να αντικαθίστανται τα λερωμένα ρούχα**.

